Indsigelsesskema
	Ruteføring af servicebussen:

Høring

	Forslag til ny ruteføring har været fremlagt i perioden: Fra 14. august til 4. september 2026
	J.nr.
	96975/26

	Ved indsigelsesperiodens udløb var der indkommet 8 indsigelser/bemærkninger: 
	Dato
	9/9 2026


	Nr.
	Indsiger
	Resumé af indsigelser
	Administrationens bemærkninger

	1
	Pia Larsen
	Finder det positivt, at der fortsat tilbydes en servicebus i Glostrup. Foreslår, at rute 1 føres helt til Glostrup Station frem for Glosemosevej, da afstanden til aktivitetscentret på Sydvestvej ellers bliver lang. Ønsker desuden, at vinkefunktionen bevares af hensyn til ældre og gangbesværede borgere.
	Administrationen tager bemærkningerne til efterretning. Administrationen vurderer, at den foreslåede ruteføring samlet set giver den bedste balance mellem betjening, køretid og økonomi. I forslaget er der indarbejdet et stoppested direkte ved aktivitetscenteret på Sydvestvej.
I forhold til udfasning af vinkestrækningerne skyldes dette hensyn til trafiksikkerhed. Ved vinkekørsel kan chaufføren alene standse i overensstemmelse med færdselslovens regler, hvilket i nogle tilfælde kan medføre uhensigtsmæssige situationer for både passagerer og operatøren. Det kunne være at chaufføren standser ulovligt, eller en borger ikke samles op. 

Derudover er det ikke muligt at søge rejser til og fra vinkestrækninger i Rejseplanen og i lignende apps. Det betyder, at potentielle brugere kan få det indtryk, at servicebussen ikke betjener det ønskede område, selv om det reelt er tilfældet. Ved at etablere faste stoppesteder bliver tilbuddet mere synligt disse platforme.
Endelig vurderes det, at servicebussens synlighed i bybilledet styrkes med flere faste stoppesteder, samtidig med at ruteføringen bliver mere overskuelig og genkendelig for både nuværende og potentielle brugere.
Administrationen vurderer derfor, at faste stoppesteder samlet set giver et mere trafiksikkert, robust og tilgængeligt servicetilbud og anbefaler derfor, at vinkestrækningerne udfases.



	2
	Gloria Cakilli
	Gør indsigelse mod den foreslåede ruteføring gennem Solvangsvej. Der peges på vejens begrænsede bredde, parkerede biler, trafiksikkerhed for skolebørn, støjpåvirkning samt ændring af områdets karakter. Der efterspørges samtidig en redegørelse for valg af rute og vurdering af alternativer.


	Administrationen har valgt ruteføringen for at forbedre adgangen til Regionshospitalet, letbanestoppet på Søndre Ringvej, Menighedshuset og Solvangsparken uden krydsning af kørebane.
Administrationen vurderer, at servicebussens begrænsede størrelse og antal afgange betyder, at påvirkningen af området vil være begrænset karakter. Bemærkningerne indgår i den videre behandling af sagen.

	3
	Simone Ahlers Christensen
	Gør indsigelse mod den foreslåede ruteføring gennem Solvangsvej. Der er ikke anført yderligere begrundelse i høringssvaret.
	Administrationen tager indsigelsen til efterretning. 
Administrationen vurderer, at den foreslåede ruteføring samlet set giver den bedste tilgængelighed til servicebussens målgruppe og fastholder derfor forslaget.

	4
	Thomas Ahlers Christensen
	Gør indsigelse mod forslaget om at føre servicebussen gennem Solvangsvej. Der gives ikke yderligere begrundelse.
	Administrationen tager indsigelsen til efterretning. 
Administrationen vurderer, at den foreslåede ruteføring samlet set giver den bedste tilgængelighed for servicebussens målgruppe og fastholder derfor forslaget.

	5
	Hanne Nielsen
	Mener, at afskaffelse af vinkefunktionen vil være en væsentlig forringelse for ældre og gangbesværede borgere. Fremhæver særligt udfordringer ved længere afstand til stoppesteder og vinterføre. Opfordrer til, at vinkefunktionen bevares.
	Administrationen vurderer, at vinkestrækningerne skal udfases. 

Se begrundelse under indsigelse nr. 1.


	6
	Helle Hartung
	Finder det uhensigtsmæssigt at afskaffe vinkefunktionen. Påpeger desuden, at der er få stoppesteder i Stadionkvarteret og efterspørger oplysninger om bussens frekvens samt muligheder for rejser mellem forskellige bydele.
	Administrationen tager bemærkningerne til efterretning. Oplysninger om frekvens og anvendelse af servicebussen er tilsvarende som i dag. 
Administrationen anbefaler, at eksisterende busstoppested ved springholm indgår i ruten, og vinkestrækningen udfases. Se begrundelse under indsigelse nr. 1.

	7
	Handicaprådet
	Handicaprådet ønsker etablering af læskure ved udvalgte stoppesteder, hvor de fysiske forhold giver mulighed herfor. Derudover påpeges behov for god tilgængelighed på stiforbindelsen mellem Byparkvej og træningscenteret samt fokus på snerydning af stien og stoppestederne.
	Administrationen tager bemærkningerne til efterretning. 
Muligheden for etablering af læskure vil blive undersøgt nærmere i forbindelse med den videre planlægning. 
Administrationen er enig i, at tilgængelighed og vintervedligeholdelse er vigtige forudsætninger for, at servicebussen kan benyttes af borgere med funktionsnedsættelser. 
Busstoppestedet ved Dalvangen langs Byparkvej er planlagt således, at af- og påstigere ikke skal krydse vejen med hensyn til gangbesværede. 


	8
	Seniorrådet
	Seniorrådet finder formålet med den foreslåede ruteføring hensigtsmæssigt og ser positivt på den ekstra økonomi, der muliggør ændringer af servicebusordningen. Rådet finder det vigtigt, at servicebussen betjener områder med størst kundegrundlag, men også områder med mindre, men rimelige borgerønsker, herunder særligt Ejby og nyere boligområder i kommunens yderområder. Rådet anbefaler, at prioriteringer sker på baggrund af konkrete behovsanalyser. Derudover bemærkes, at rådet gerne havde været inddraget tidligere i processen. Seniorrådet har ikke yderligere bemærkninger.
	Administrationen tager høringssvaret til efterretning. 
Administrationen er enig i, at servicebusordningen bør tilrettelægges ud fra en afvejning af brugergrundlag, tilgængelighed og geografisk dækning. Det foreslåede rutenet er udarbejdet på baggrund af analyser af eksisterende kørselsmønstre, bosætning, centrale målpunkter og de økonomiske rammer for ordningen. Af samme årsag har det ikke været muligt at få servicebussen ud til Ejby, da det afstandsmæssigt er for langt væk ift. en runde på 1 time. 
Administrationen tager desuden bemærkningen om tidligere inddragelse af Seniorrådet til efterretning.




